ΣΧΟΛΙΑΣΜΟΣ ΟΙΚΟΝΟΜΙΚΩΝ ΑΠΟΤΕΛΕΣΜΑΤΩΝ 31/12/2012

Το Διοικητικό Συμβούλιο της ΟΛΘ ΑΕ, σήμερα 28/3/2013 ενέκρινε τις ετήσιες οικονομικές καταστάσεις της χρήσης 2012 (1.1-31.12.2012) από τις οποίες προκύπτουν τα εξής:

Ο κύκλος εργασιών της Εταιρείας για τη χρήση του 2012 ανήλθε σε 52.866.964,80 € έναντι 51.222.138,43 € της αντίστοιχης χρήσης του 2011 παρουσιάζοντας αύξηση της τάξης του 3,21 %. Σημειώθηκε αύξηση των πωλήσεων του ΣΕΜΠΟ από φορτ/σεις Ε/Κ κατά 4,45%, ενώ τα έσοδα από πωλήσεις του συμβατικού λιμένα κινήθηκαν στα ίδια επίπεδα με αυτά του 2011.

Κατά την κλειόμενη χρήση, μέσω του λιμένα Θεσσαλονίκης εξυπηρετήθηκαν συνολικά 13.846.419 τόνοι (+5,84%) εκ των οποίων μέσω των εγκαταστάσεων της Εταιρείας εξυπηρετήθηκαν 6.835.677 τόνοι (+2,66%) τόνοι, 317.900 Teu’s (εμπορευματοκιβώτια), 1.771 πλοία και 50.648 επιβάτες.

Αναφορικά με τα έξοδα σημειώνεται ότι οι αμοιβές & έξοδα του προσωπικού μειώθηκαν κατά 21,62 % λόγω της εφαρμογής του Νόμου 4024/2011. Οι αμοιβές & έξοδα τρίτων μειώθηκαν κατά 20,54%, οι παροχές τρίτων αυξήθηκαν κατά 5,32%, οι φόροι –τέλη αυξήθηκαν κατά 3,07%, τα διάφορα έξοδα μειώθηκαν κατά 3,27%, οι αποσβέσεις αυξήθηκαν κατά 4,73% και οι αναλώσεις υλικών και ανταλλακτικών παγίων μειώθηκαν κατά 6,77%.

Ως αποτέλεσμα της αύξησης των πωλήσεων και της μείωσης των εξόδων, το μικτό κέρδος διαμορφώθηκε στο ποσό των 22.576.357,25 (έναντι 16.215.195,19 € το 2011) παρουσιάζοντας αύξηση της τάξεως του 39,23%. Tα αποτελέσματα προ φόρων διαμορφώθηκαν στο ποσό των 23.024.165,05 (έναντι 15.328.812,96 € το 2011) παρουσιάζοντας αύξηση της τάξεως του 50,21% ενώ μετά από φόρους στο ποσό των 18.443.633,24 € (12.098.500,72 € το 2011) παρουσιάζοντας αύξηση της τάξεως του 52,45%.

Το προτεινόμενο από τη διοίκηση μέρισμα/μετοχή είναι 0,60€ το οποίο τελεί υπό την έγκριση της Τακτικής Γενικής Συνέλευσης των Μετόχων.